Един от важните папски проекти, който е възложен на Рафаело, са проектите за гоблени, предназначени за покриване на стените на Сикстинската капела. Нарисувани са между 1515 – 16 и показват сцени от Евангелието и Деянията на апостолите. Част от гоблените са свързани с деянията на апостол Павел, а част с деянията на апостол Петър, като „Чудотворният улов на риба“, „Апостол Павел произнася в Атина проповедта си“ и други. Рисунките на Рафаело са изпратени в Брюксел при Петер Кук ван Алст за изработката на гоблените. Вероятно Рафаело е успял да види гоблените преди смъртта си. Рисунките, които са били десет и от които са останали седем, се намират в Виктория и Албърт (Музей). Гоблените са поставяни само при специални случаи в Сикстинската капела. Тъй като при изработката на гоблените са използвани златни и сребърни конци по време на разграбването на Рим през 1527 част от гоблените са изгорени за да се вземат ценните метали.